Magnus Vigrestad

Magnus Vigrestad (født 12. august 1887 i Stavanger, død 1. desember 1957 i Stavanger) var en norsk billedhugger, best kjent for statuen av Alexander Kielland i hjembyen (1927).

Vigrestad var utdannet ved Stavanger tekniske aftenskole 1903-06 og ved Statens kunstakademi under Gunnar Utsond. Han virket det meste av tiden i Stavanger, hvor han tok imot elever fra 1940. Han arbeidet i en naturalistisk stil. Blant hans arbeider kan nevnes Kielland-statuen, Fotballspilleren (posthumt, 1958) – et minnesmerker over idrettsfolk som falt under andre verdenskrig, og en byste av maleren Marcelius Førland (1915) i Nasjonalgalleriet. Vigrestad har også laget statuetten til Egebergs ærespris. Magnus Vigrestad døde av skadene da han ble påkjørt av en lastebil natt til 1. desember 1957.

En minnetavle over Vigrestad i Stavanger er utført av Kristoff Nasilowski (f 1956).

Stavanger har også hedret Magnus Vigrestad med Magnus Vigrestads vei som ligger på Stokka.

Eksterne lenker 
kort biografi med bilder på den private nettsiden erlingjensen.net

Norske billedhuggere
Personer fra Stavanger kommune
Fødsler i 1887
Dødsfall i 1957